1. ΒΑΣΙΛΙΚΟΝ ΔΙΑΤΑΓΜΑ της 1 Αυγ./15 Σεπτ. 1938 Περί της επί προσωρινή ατελεία εισαγωγής πρώτων υλών προς κατασκευήν σιδηρών βαρελίων εξαχθησομένων εις την αλλοδαπήν. ΄Εχοντες υπ΄ όψει το άρθρ. 2 του Νόμ. 4607 «περί τροποποιήσεως διατάξεων του περί Τελωνειακού Δασμολογίου Νόμων», προτάσει των Υπουργών Οικονομικών και Εθνικής Οικονομίας, μετά σύμφωνον γνώμην του Συμβουλίου Επικρατείας και μετά γνωμοδότησιν του παρά τω Υπουργείω της Εθνικής Οικονομίας Συμβουλίου της Βιομηχανίας και σύμφωνον ταύτη γνώμην της Διαρκούς Επιτροπής Δασμολογίου και Εμπορικών Συμβάσεων, απεφασίσαμεν και διατάσσομεν: ΄Αρθρ.1.-Επιτρέπεται εις εργοστασιάρχας κατασκευής βαρελίων σιδηρών, η επί προσωρινή ατελεία και παρακαταθήκη των εισαγωγικών δασμών και των παρομαρτούντων τούτοις φόρων και δικαιωμάτων ή παροχή αναλόγου τραπεζιτικής εγγυήσεως εισαγωγή α)σιδηροφύλλων της δασμολογικής κλάσεως 63, β)σιδηροδοκών της δασμολογικής κλάσεως 62β, γ)σιδηροταινιών της δασμολογικής κλάσεως 62δ και δ)σιδηρών πωμάτων της δασμολογικής κλάσεως 100α προς κατασκευήν σιδηρών βαρελίων χωρητικότητος 400 λίτρων ή 200-220 λίτρων και εξαγωγήν αυτών πλήρων εγχωρίων προϊόντων ή κενών εις την αλλοδαπήν ή αποταμίευσιν τούτων εις τας δημοσίας αποθήκας ή τοιαύτας της εταιρείας των Γενικών Αποθηκών της Ελλάδος. ΄Αρθρ.2.-Η εισαγωγή των εν τω προηγουμένω άρθρ. 1 οριζομένων πρώτων υλών επιτρέπεται μόνον δια των Τελωνείων α΄ και β΄ τάξεως, η δε εις την αλλοδαπήν εξαγωγή των δι΄ αυτών κατασκευασθησομένων βαρελίων δέον να γίνεται δια της αυτής τελωνειακής αρχής δι΄ ής εγένετο και η εισαγωγή. ΄Αρθρ.3.-Οι εργοστασιάρχαι κατασκευής σιδηρών βαρελίων, οι βουλόμενοι να εισαγάγωσιν πρώτας ύλας, εκ των εν άρθρ. 1 κατονομαζομένων, προς κατασκευήν βαρελίων εξαχθησομένων εις την αλλοδαπήν, υποχρεούνται να υποβάλωσι προς τούτο αίτησιν εις το Υπουργείον των Οικονομικών εν ή δέον να ορίζωσιν: α)Το ονοματεπώνυμον αυτών και του, εν περιπτώσει απουσίας των, αντιπροσώπου αυτών. β)Το Τελωνείον δι΄ ού πρόκειται να γίνη η απ΄ ευθείας εκ της αλλοδαπής ή εκ της αποταμιεύσεως εισαγωγή των επί προσωρινή ατελεία παραληφθησομένων πρώτων υλών. γ)Την πόλιν και ακριβώς την θέσιν εν ή έχουσιν εγκατεστημένον το εργοστάσιον αυτών ως και τας εν αυτώ βιομηχανικάς και μηχανουργικάς εγκαταστάσεις. δ)Το είδος των κατασκευαζομένων βαρελίων και την δυνατήν ετησίαν παραγωγήν του εργοστασίου των ως και το ποσόν των πρώτων υλών όπερ υπολογίζουσι να παραλάβωσι ετησίως επί προσωρινή ατελεία. Επί τη βάσει της αιτήσεως ταύτης ο Υπουργός των Οικονομικών συγκαλεί δια του αρμοδίου τελώνου την κατά το άρθρ. 2 του Νόμ. ΒΡΝΗ΄, ως τούτο μεταγενεστέρως αντικατεστάθη, επιτροπήν ήτις μεταβαίνουσα εις το εργοστάσιον του αιτούντος καθορίζει την πιθανήν παραγωγήν του εργοστασίου και αποφαίνεται δι΄ ήτιολογημένης εκθέσεώς της περί των παραδοτέων ετησίως τω εργοστασιάρχη πρώτων υλών των εν άρθρ. 1 κατονομαζομένων. Επί τη βάσει της εκθέσεως της Επιτροπής ταύτης, ο Υπουργός των Οικονομικών εγκρίνει την επί προσωρινή ατελεία εισαγωγήν των  δι΄ αυτής καθορισθεισών ποσοτήτων πρώτων υλών και κοινοποιεί την απόφασίν του εις τον αρμόδιον Τελώνην και τον εργοστασιάρχην. ΄Αρθρ.4.-Η κατά την εισαγωγήν των εν άρθρ. 1 οριζομένων πρώτων υλών συνιστωμένη παρακαταθήκη των οικείων τελών αποδίδεται εν όλω ή εν μέρει μετά την ολικήν ή μερικήν και εντός προθεσμίας ενός έτους από της παραλαβής των πρώτων υλών, πραγματοποίησιν της εις την αλλοδαπήν αποστολής ή της αποταμιεύσεως των κατασκευασθέντων βαρελίων. Κατά τον αυτόν τρόπον λύεται και η τυχόν δοθείσα Τραπεζιτική εγγύησις αντί παρακαταθέσεως των δασμών και φόρων. Την επομένην της λήξεως της εν τη προ-ηγουμένη παραγράφω οριζομένης προθεσμίας, χρεούται η σχετική αίτησις μεταποιήσεως δια του ποσού των εισαγωγικών τελών και  Σελ. 505 Πρώτες ύλες Σιδερένιων Βαρελιών 30.Η.η.1 λοιπών φόρων και δικαιωμάτων των αναλογούντων επί των πρώτων υλών των μήπω εξαχθεισών ή μήπω αποταμιευθεισών υπό μορφήν βαρελίων και εισάγεται το αναλογούν εις ταύτας ποσόν των εισαγωγικών δασμών και φόρων ως τακτικόν δημόσιον έσοδον. ΄Αρθρ.5.-Η αναλογία μεταξύ των επί επιστροφή του δασμού παραλαμβανομένων πρώτων υλών προς τα εκ τούτων κατασκευαζόμενα βαρέλια και εις την αλλοδαπήν εξαγόμενα ή αποταμιευόμενα, ορίζεται ως εξής. Α΄.Δι΄ εκατόν (100) χιλιόγραμμα ετοίμων βαρελίων χωρητικότητος ως έγγιστα 400 λίτρων έκαστον και ενισχυμένων. Πρώται ύλαι Δασμολογ. κλάσις Βάρος ακατέργαστου πρώτης ύλης Βάρος κατειργασμένης ύλης Διαφορά λόγω φύρας και αχρηστευομένου υλικού 1.Σιδηρόφυλα 63 71.600 66.500 5.100 2.Σιδηροδοκοί 62β 17.400 17.200 0,200 3.Σιδηροταινίαι 62δ 15.600 15.400 0,200 4.Σιδηρά πώματα 100α 0,900 0,900 -Σύνολον βάρους -- 105,500 100,000 5.500 Β΄.Δι΄ εκατόν (100) χιλιόγραμμα ετοίμων βαρελίων χωρητικότητος 200-220 λίτρων έκαστον, 1.Σιδηρόφυλλα 63 105,400 96.800 8.600 4.Σιδηρά πώματα Σύνολον βάρους 100α 3,200 3,200 - 108,600 100.000 8.600 ΄Αρθρ.6.-Το εναπομένον άχρηστον υλικόν εκ της κατασκευής των ως άνω βαρελίων η εκ της τυχόν αχρηστεύσεως αυτών δύναται ή να τελωνίζηται προς ανάλωσιν ή να εξάγηται εις την αλλοδαπήν, αιτήσει του εργοστασιάρχου ή να καταστρέφηται δαπάναις τούτου, ενώπιον της κατά το άρθρ. 36 του Νόμ. 1165 «περί τελωνειακού κώδικος» Επιτροπής, συντασσομένου πρωτοκόλλου. Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ. 506 30.Η.η.1 Πρώτες ύλες Σιδερένιων Βαρελιών 